***"אם אשכחך ירושלים, תשכח ימיני..."***

 כן לחיזוק ירושלים! כן לחיזוק חוסנה החברתי! לא לקיצוץ תקציבי!!

תושבים יקרים
שוב חוזר הניגון הרע של משבר התקציב, והעיר ירושלים ניצבת בפני איום חריף ביותר על איכות החיים העירונית. ירושלים היא העיר היחידה בארץ שלא כלולה במנגנון הממשלתי הקבוע לתקצוב העיריה. בכל שנה אנו תלויים מחדש ברצונו של משרד האוצר וממשלת ישראל. ושוב, גם השנה, אנו נתקלים בקיר ובסירוב לסייע לירושלים. משרד האוצר מסרב לתקצב את ירושלים, באופן היחסי המתבקש מגידול האוכלוסייה ומהאתגרים שבפניה, ומתכחש להבטחות החתומות שניתנו ב2017.

**המשמעות היא קיצוץ התקציב העירוני ב250 מיליון ₪.**

קיצוץ שמשמעותו פגיעה קשה מאד באיכות השירותים העירוניים והקהילתיים, ובאיכות החיים בעיר, **בין השאר:**

* **הרעה בתחום ניקיון השכונות**
* **צמצום שעות האבטחה במוסדות החינוך**
* **פגיעה קשה בתקציב החינוך המשלימים וביטול תוכניות חינוך בבתי הספר.**
* **השבתת חיי התרבות והאירועים**
* **ביטול הפעילות בתחומי הצעירים והמשפחות הצעירות**
* **פגיעה קשה בכוח האדם הקהילתי במינהל וביטול תחום התיכנון האורבני.**
* **ביטול השיטור הקהילתי**
* **צמצום פעילות תנועות הנוער והסיוע לחניכים נצרכים**

**בנוסף לכך, האוצר הבהיר לעירייה, כי אין כל מחויבות ממשלתית להמשך תיקצוב תכנית צהרוני ניצנים.**

אחרי שנים של צמיחה ושדרוג באיכות החיים בירושלים, לא נוכל להשלים עם פגיעה קשה שכזו.

קואליציה רחבה של ארגוני החברה האזרחית בעיר בהובלת המינהלים הקהילתיים, ובה שותפים ועדי ההורים, אגודות הספורט, ועדי העובדים חברו כדי לסייע לעירייה ולרה"ע במאבקם בשם הציבור הירושלמי. לא נוותר ולא נשתוק עד שהאיום על פעילותנו יוסר. אנו מבקשים מכם להצטרף למאבק על מנת לשמור על החיים העירונית בכלל, ועל איכות שירותי החינוך, התרבות והקהילה בירושלים.

החברה האזרחית בעיר כבר הוכיחה בעבר את יכולתה להתארגן ולפעול, כך יהיה גם הפעם. לא ניתן לאף אחד להשיג את העיר הזו לאחור.

בברכה,

הנהלת המינהל הקהילתי